Γνωμοδότηση της Επιτροπής των Περιφερειών για την «Πράσινη Βίβλο της Επιτροπής σχετικά με το ρόλο της Ένωσης στον τομέα του τουρισμού»

(96/C 126/05)

Στις 24 Απριλίου 1995, και σύμφωνα με το άρθρο 198 Γ της Συνθήκης για την ίδρυση της Ευρωπαϊκής Ένωσης, η Επιτροπή αποφάσισε να ζητήσει τη γνωμοδότηση της Επιτροπής των Περιφερειών για την «Πράσινη Βίβλο σχετικά με το ρόλο της Ένωσης στον τομέα του τουρισμού».

Στις 19 Ιουλίου 1995, η Επιτροπή των Περιφερειών αποφάσισε να καταρτίσει την προαναφερόμενη γνωμοδότηση. Η προετοιμασία των σχετικών εργασιών της ΕΤΠ ανατέθηκε στην υποεπιτροπή 2 «Τουρισμός - Ύπαιθρος», με εισηγητή τον κ. Bent Hδnsen.

Η υποεπιτροπή 2 «Τουρισμός - Ύπαιθρος» της Επιτροπής των Περιφερειών υιοθέτησε τη γνωμοδότησή της κατά τη συνεδρίαση της 6ης Σεπτεμβρίου 1995 (εισηγητής ήταν ο κ. Bent Hδnsen, Δανία).

Κατά την 10η σύνοδο ολομέλειας της 15ης και 16ης Νοεμβρίου 1995 (συνεδρίαση της 16ης Νοεμβρίου 1995) η Επιτροπή των Περιφερειών υιοθέτησε την ακόλουθη γνωμοδότηση.

Εισαγωγή

Η Επιτροπή των περιφερειών παραπέμπει στη γνωμοδότηση της Επιτροπής των Περιφερειών της 2ας Φεβρουαρίου 1995, σχετικά με μια «Πολιτική ανάπτυξης του αγροτικού τουρισμού στις περιφέρειες της ΕΕ» (έγγρ. CdR 6/95 τελικό) και εφιστά την προσοχή στα εξής:

- οι σημερινές ανάγκες και δυνατότητες όσον αφορά την απασχόληση, τη συμπεριφορά, το βιοτικό επίπεδο και την τεχνολογία καθιστούν τον τουρισμό ένα μελλοντικό επάγγελμα,

- ο τουρισμός μπορεί να συμβάλει στην οικονομική και περιφερειακή πρόοδο και διαφοροποίηση,

- ο τουρισμός μπορεί να συμβάλει στην οικονομική και κοινωνική συνοχή, καθώς επίσης και στον περιορισμό των τοπικών και περιφερειακών ανισοτήτων στην Ένωση,

- πολλές τοπικές και περιφερειακές αρχές έχουν αρμοδιότητες στον τομέα του τουρισμού.

Γενικές παρατηρήσεις

1. Η Επιτροπή των Περιφερειών

- επισημαίνει με ικανοποίηση την ανασκόπηση στην οποία προβαίνει η Πράσινη Βίβλος όσον αφορά τις μέχρι τώρα δραστηριότητες της Κοινότητας στον τομέα του τουρισμού και την πολύπλευρη σχέση μεταξύ της ανάπτυξης του τουρισμού και ενός μεγάλου αριθμού κοινοτικών πολιτικών και οργάνων,

- επισημαίνει ότι όσον αφορά τις ευθύνες των τοπικών και περιφερειακών αρχών για την ανάπτυξη του τουρισμού, κρίνεται χρήσιμο να συμπληρωθεί η παρουσίαση των τοπικών και περιφερειακών αρμοδιοτήτων που πραγματοποιείται στο παράρτημα 3. Ακόμη, προτίθεται να παράσχει το κατάλληλο ενημερωτικό υλικό σχετικά με τα μέλη της,

- επικροτεί επίσης τη σαφή ανάλυση όσον αφορά την προστιθέμενη αξία των κοινοτικών δράσεων υπέρ του τουρισμού και τις διάφορες προοπτικές όσον αφορά τη μελλοντική σημασία της ΕΕ για τον τουρισμό, και - συγχαίρει την Επιτροπή για την ευρεία διαδικασία ακροάσεων που ζητείται στην Πράσινη Βίβλο.

Στόχοι των μελλοντικών προσπαθειών της Κοινότητας υπέρ του τουρισμού

2. Η ΕΤΠ υπογραμμίζει ότι τα ακόλουθα «μέτρα» και οι «δραστηριότητες» της ΕΕ πρέπει να είναι σύμφωνα με την αρχή της επικουρικότητας.

Η Επιτροπή των Περιφερειών τονίζει την ανάγκη να διασαφηνισθούν και να καθορισθούν οι στόχοι της Κοινότητας όσον αφορά τον τουρισμό, καθώς επίσης και την ανάγκη να αναλυθούν οι δυνατότητες επίτευξης των στόχων αυτών με το συντονισμό των προσπαθειών μέσω των σημερινών πολιτικών.

Η Επιτροπή των Περιφερειών καλεί την Επιτροπή να υποβάλει σχετικές προτάσεις.

3. Η Επιτροπή των Περιφερειών είναι της γνώμης ότι οι στόχοι της Κοινότητας στον τομέα του τουρισμού πρέπει να είναι η συμβολή σε μία βιώσιμη, οικονομική, πολιτιστική και περιβαλλοντική ανάπτυξη που να αποβεί μακροπρόθεσμα προς όφελος τόσο των τουριστών και της οικονομικής ζωής όσο και του τοπικού πληθυσμού.

Κατά συνέπεια, η Επιτροπή των Περιφερειών συμφωνεί ότι η συνθεώρηση των επιχειρήσεων και των τουριστών ως καταναλωτών αποτελεί σημαντικό στόχο στα πλαίσια των προσπαθειών της Κοινότητας στον τομέα του τουρισμού.

Εντούτοις, η Επιτροπή των Περιφερειών τονίζει ότι υπάρχει μία τρίτη κατηγορία στην οποία αξίζει επίσης να δοθεί προσοχή στα πλαίσια της ανάπτυξης του τουρισμού: πρόκειται συγκεκριμένα για τους πολίτες που ζουν σε τόπους προορισμού των τουριστών.

4. Η Επιτροπή των Περιφερειών θεωρεί ότι η βιομηχανία τουρισμού, όπως και άλλοι τομείς, πρέπει να διαθέτει όρους-πλαίσια και να έχει ελεύθερη πρόσβαση στα μέσα της οικονομικής πολιτικής που συμβάλλουν στην εναρμόνιση των όρων ανταγωνισμού και δημιουργούν ανάπτυξη και θέσεις απασχόλησης.

Οι δραστηριότητες στον τομέα του τουρισμού πρέπει να αποτελούν στο μέτρο του δυνατού αναπόσπαστο στοιχείο μιας πιο διαφοροποιημένης και εδραιωμένης στρατηγικής οικονομικής ανάπτυξης.

5. Η Επιτροπή των Περιφερειών τονίζει τέλος ότι είναι σημαντικό να υποστηρίζει η Κοινότητα και να διαβουλεύεται εγκαίρως με τους τοπικούς και περιφερειακούς εταίρους, συμπεριλαμβανόμενων των αρχών και των επιχειρήσεων, που έχουν τη βασική ευθύνη για την ανάπτυξη του τουρισμού.

Συνεργασία και εταιρικές σχέσεις

6. Η Επιτροπή των Περιφερειών παρατηρεί ότι ο τουρισμός είναι άκρως πολυσύνθετος τομέας όχι μόνο από πολιτική, αλλά και από πρακτική άποψη:

- οι εμπορικοί παράγοντες του τομέα αυτού είναι μικρομεσαίες επιχειρήσεις μέχρι πολυεθνικά ξενοδοχεία και αεροπορικές εταιρείες 7 - οι δραστηριότητες στον εν λόγω τομέα αρχίζουν από τον τουρισμό στις μεγάλες πόλεις και τις μείζονες διεθνείς εκδηλώσεις στον τομέα της ψυχαγωγίας, φθάνουν δε μέχρι τον τουρισμό με ποδήλατα και τον τουρισμό στις αγροτικές περιοχές 7 - οι καταναλωτές έχουν διάφορες οικονομικές δυνατότητες και διαφορετικές προτιμήσεις 7 - ο τοπικός πληθυσμός στους διάφορους τόπους προορισμού των τουριστών δεν είναι μια ομοιογενής κατηγορία. Ορισμένοι ζουν από τον τουρισμό. Άλλοι κρίνουν ίσως ότι ο τουρισμός βλάπτει σοβαρά το τοπικό περιβάλλον και τον τοπικό πολιτισμό 7 - οι τοπικές αρχές έχουν αρμοδιότητες σε πολλούς τομείς που έχουν σημασία για τον τουρισμό.

7. Συνεπώς, η Επιτροπή των Περιφερειών είναι της γνώμης ότι μια θετική εξέλιξη του τουρισμού απαιτεί τη συνεργασία στην Ένωση σε όλα τα επίπεδα:

- μεταξύ ιδιωτών προμηθευτών τουριστικών προϊόντων και φορέων παροχής υπηρεσιών 7 - μεταξύ δημόσιων και ιδιωτικών φορέων με ευθύνες στον τομέα του τουρισμού 7 - μεταξύ των αρμόδιων αρχών της Ένωσης σε διάφορα επίπεδα: της Επιτροπής, των κρατών μελών και των τοπικών και περιφερειακών αρχών 7 - μεταξύ των διάφορων υπηρεσιών σε κάθε συγκεκριμένο επίπεδο αρχών της Ένωσης: μεταξύ γραφείων και μονάδων της τοπικής και περιφερειακής αυτοδιοίκησης, μεταξύ υπουργείων των κρατών μελών και μεταξύ των υπηρεσιών της Επιτροπής.

8. Η Επιτροπή των Περιφερειών τονίζει ότι η συνεργασία μεταξύ εταίρων σε όλα αυτά τα επίπεδα θα αυξήσει τη σημασία κάθε μεμονωμένης προσπάθειας.

Η Επιτροπή των Περιφερειών τονίζει επίσης ότι η ευθύνη για την οργάνωση της απαιτούμενης συνεργασίας και την επίτευξη των επιθυμητών θετικών εξελίξεων δεν εναπόκειται και δεν επαφίεται σε ένα μόνον παράγοντα.

Η ευθύνη είναι κοινή υπόθεση όλων, αλλά οι κρατικές αρχές μπορούν να διαδραματίσουν ιδιαίτερο ρόλο με την τόνωση της συνεργασίας στον τουριστικό τομέα, μεριμνώντας ώστε να λαμβάνονται υπόψη τα κρατικά συμφέροντα κατά την ανάπτυξη του τουρισμού και συμβάλλοντας συνεχώς στην ανάπτυξη των δημόσιων πόρων, όπως π.χ. των φυσικών καλλονών, της πολιτιστικής κληρονομιάς, των μέσων ψυχαγωγίας και των υποδομών των μεταφορών.

9. Η Επιτροπή των Περιφερειών επιθυμεί να επισημάνει τις δυνατότητες των περιφερειακών και τοπικών αρχών να διαδραματίσουν βασικό ρόλο στην ανάπτυξη εταιρικών σχέσεων και συνεργασίας για μια εποικοδομητική ανάπτυξη του τουρισμού. Τα αιρετά περιφερειακά και δημοτικά συμβούλια και όργανα έχουν αναλάβει ήδη σε μεγάλο βαθμό την ευθύνη για τη χάραξη περιφερειακών και τοπικών στρατηγικών στον τομέα του τουρισμού, οι οποίες αποτελούν γενικά τη βάση μιας μακροπρόθεσμης και κοινής ανάπτυξης ενός βιώσιμου τουρισμού.

Ζητεί από την Ευρωπαϊκή Επιτροπή, στα πλαίσια των ουσιαστικών αρμοδιοτήτων της, να δώσει ώθηση στη διαπεριφερειακή και τοπική συνεργασία σε θέματα τουρισμού, ενισχύοντας με τον τρόπο αυτό τις τοπικές και περιφερειακές αρχές να επωμισθούν τον πραγματικό τους ρόλο που συνίσταται στο ότι είναι υπεύθυνοι και αυθεντικοί παράγοντες της τουριστικής ανάπτυξής της σε ολόκληρη την Ευρώπη.

10. Η Επιτροπή των Περιφερειών κρίνει ότι δεν πρέπει να ξεχνάμε να παρέχουμε κίνητρα σε επιχειρήσεις, χώρες, περιφέρειες και περιοχές για την ανάπτυξη του τουρισμού μέσω ενός υγιούς ανταγωνισμού για την προσέλκυση τουριστών.

Η μελλοντική σημασία της ΕΕ για τον τουρισμό

11. Η Επιτροπή των Περιφερειών κρίνει ότι χρειάζονται πιο δραστήριες και πιο συντονισμένες προσπάθειες εκ μέρους της ΕΕ λόγω της δυναμικής εξέλιξης του τουρισμού και των σχετικών δυνατοτήτων του και, κυρίως, λόγω των πολυσύνθετων σχέσεων του τουρισμού με πολλούς τομείς αρμοδιότητας της Ένωσης.

12. Ωστόσο, η Επιτροπή των Περιφερειών δεν είναι της γνώμης ότι πρέπει, εκτός από το σημερινό πλαίσιο των κοινοτικών πολιτικών, να δημιουργηθούν οι νομικές βάσεις μιας κοινοτικής πολιτικής τουρισμού.

Είναι εξίσου αναγκαίο οι πρωτοβουλίες που αναλαμβάνονται σε κοινοτικό επίπεδο να στηρίζονται σε μια διαφανή και συνεκτική βάση που να διασφαλίζει την απαιτούμενη νομιμότητα των ενεργειών και, ως εκ τούτου, το γενικό συντονισμό και την αποτελεσματικότητα των ενεργειών αυτών.

13. Η Επιτροπή των Περιφερειών τονίζει ότι οι προσπάθειες της Ένωσης στον τομέα του τουρισμού πρέπει να βασίζονται στην αρχή της επικουρικότητας. Επιπλέον, κάθε προσπάθεια για να δημιουργηθεί μία κοινή ευρωπαϊκή εικόνα μπορεί μόνο να συμβάλει στην εξαφάνιση της ατομικής και της πολιτιστικής ταυτότητας, την οποία τα κράτη μέλη και οι τοπικές και περιφερειακές αρχές προβάλλουν σήμερα στις διαφημιστικές τους εκστρατείες για τους διάφορους τουριστικούς προορισμούς. Συνεπώς, τονίζει ότι η ευθύνη για την προστασία του τουρισμού δεν πρέπει να εναπόκειται στην Ένωση, αλλά στις τοπικές και περιφερειακές εθνικές αρχές και οργανισμούς.

Οι δραστηριότητες της Κοινότητας πρέπει επίσης να λαμβάνουν υπόψη τις διαφορετικές συνθήκες που επικρατούν στις διάφορες περιοχές της Κοινότητας, είτε αυτές είναι αστικές και αγροτικές περιοχές, είτε ορεινές και παράκτιες ζώνες, κάθε μία των οποίων έχει ιδιαίτερα περιβαλλοντικά και χαρακτηριστικά που είναι σημαντικά για τον τουρισμό.

14. Η Επιτροπή των Περιφερειών κρίνει ότι τα οφέλη των δραστηριοτήτων σε επίπεδο Ένωσης θα είναι μεγαλύτερα εάν λαμβάνονται υπόψη τα ακόλουθα τρία στοιχεία: 1) ένας εσωτερικός συντονισμός των δράσεων μεταξύ των Γενικών Διευθύνσεων της Επιτροπής, 2) οι δράσεις που να συμπληρώνουν τις εθνικές, περιφερειακές και τοπικές στρατηγικές, και 3) η έμπνευση και η υποστήριξη των τοπικών και περιφερειακών πρωτοβουλιών.

15. Η Επιτροπή των Περιφερειών τονίζει την ανάγκη τομεακού συντονισμού μεταξύ των διάφορων υπηρεσιών της Επιτροπής, επειδή η ευθύνη για τους πολυάριθμους τομείς πολιτικής που έχουν μεγάλη σημασία για την ανάπτυξη του τουρισμού κατανέμεται σε διάφορους φορείς, όπως αναφέρεται στο κεφάλαιο Α ΙΙ της Πράσινης Βίβλου.

Η Επιτροπή των Περιφερειών εκφράζει την επιθυμία να λαμβάνονται υπόψη οι στόχοι της Κοινότητας στον τομέα του τουρισμού κατά τη χάραξη και την εφαρμογή πολιτικών της Κοινότητας σε άλλους τομείς, συμπεριλαμβανόμενου του περιβάλλοντος, του πολιτισμού, των μικρομεσαίων επιχειρήσεων, της εσωτερικής αγοράς, της έρευνας και της τεχνολογίας, των μεταφορών και της εκπαίδευσης.

Η Επιτροπή των Περιφερειών εκφράζει την ελπίδα ότι ο καθορισμός σαφών στόχων της Κοινότητας στον τομέα του τουρισμού θα συμβάλει στην κατανόηση της σημασίας που έχει η συνθεώρηση του τουρισμού κατά την κατάρτιση και την εφαρμογή των σχεδίων δράσης και των προγραμμάτων σε αυτούς και σε άλλους τομείς.

Ωστόσο, πρέπει επίσης να θεσπισθούν εσωτερικοί κανόνες και διαδικασίες που να διασφαλίζουν ότι θα δίδεται στους στόχους στον τομέα του τουρισμού η απαιτούμενη σημασία.

16. H Επιτροπή των Περιφερειών τονίζει ότι είναι αναγκαίο να εξομοιωθούν τα τουριστικά επαγγέλματα με τα άλλα επαγγέλματα στα πλαίσια των Διαρθρωτικών Ταμείων της Κοινότητας, ενώ επισημαίνει ότι οι περιφερειακές και τοπικές αρχές μπορούν να διασφαλίσουν τη συντονισμένη χρησιμοποίηση των πόρων των Διαρθρωτικών Ταμείων και των εθνικών πόρων για την προώθηση του τουρισμού.

Η Επιτροπή των Περιφερειών θεωρεί επίσης σημαντικό να εξασφαλισθεί όσο το δυνατό περισσότερο η συνοχή μεταξύ των γενικών στόχων της Κοινότητας στον τουριστικό τομέα και των σχετικών μέτρων των Διαρθρωτικών Ταμείων, ώστε οι τοπικές και περιφερειακές ανάγκες και προτεραιότητες να αποτελούν πάντα τη βάση των πρωτοβουλιών που υποστηρίζει η Κοινότητα σε τοπικό και περιφερειακό επίπεδο.

17. Η Επιτροπή των Περιφερειών τονίζει ότι τα προγράμματα δράσης της Κοινότητας για τον τουρισμό πρέπει να θεωρούνται ως αξιόλογα μέσα για την ευόδωση των προσπαθειών και τη διάδοση των γνώσεων.

Αντίθετα, τα σχέδια δράσης δεν πρέπει να αφαιρούν από τους περιφερειακούς και τοπικούς εταίρους την πολιτική ευθύνη για τη χάραξη και την εφαρμογή βιώσιμων και ισορροπημένων τοπικών και περιφερειακών στρατηγικών ανάπτυξης. Δεν πρέπει επίσης να αφαιρούν από τις επιχειρήσεις την εμπορική ευθύνη για την ανάπτυξη και τη διοχέτευση νέων τουριστικών προϊόντων και υπηρεσιών στην αγορά.

Ειδικές παρατηρήσεις

18. Η Επιτροπή των Περιφερειών τονίζει τη σημασία της Κοινότητας για τα πρότυπα προγράμματα και τη διάδοση των γνώσεων και των εμπειριών, ιδίως όσον αφορά τη γεωγραφική και εποχική εξάπλωση του τουρισμού, τη βελτίωση των προϋποθέσεων εκπαίδευσης και απασχόλησης και τις δυνατότητες να καταστεί η βιομηχανία τουρισμού ανταγωνιστικότερη σε παγκόσμιο επίπεδο.

Συνεπώς, η ΕΤΠ ζητεί από την Επιτροπή να οργανώσει την πλαισίωση, την αξιολόγηση και τη διανομή των πρότυπων σχεδίων κατά τρόπο καλύτερο από εκείνο της περιόδου 1993-1995, ώστε τα αποτελέσματα των σχεδίων να παρουσιάζουν τη μεγαλύτερη δυνατή ποιότητα και να ανακοινώνονται στο μεγαλύτερο δυνατό αριθμό ενδιαφερομένων. Πρέπει να δοθεί προτεραιότητα σε λύσεις προβλημάτων που έχουν σχέση με τις ζημιές τις οποίες προκαλεί στο περιβάλλον ο τουρισμός 7 οι λύσεις αυτές θα έχουν τη μορφή πρότυπων σχεδίων που θα αναπτυχθούν από διάφορους εταίρους με εμπειρίες από διάφορα επίπεδα οικονομικής ανάπτυξης ορισμένων κρατών μελών.

19. Η Επιτροπή των Περιφερειών τονίζει τη σημασία που έχει η αύξηση του ενδιαφέροντος όσον αφορά τον επαγγελματικό τουρισμό στον οποίο συγκαταλέγονται δραστηριότητες, όπως συναντήσεις, μαθήματα, ταξίδια για την παροχή κινήτρων, συνέδρια και διασκέψεις. Στους τομείς αυτούς μπορεί επίσης να προκύψει συνέργεια μεταξύ των κοινοτικών δράσεων υπέρ του τουρισμού και της διεθνοποίησης της ευρωπαϊκής οικονομίας μέσω της εσωτερικής αγοράς καθώς και άλλων ευρωπαϊκών τομέων πολιτικής.

Μια άλλη μορφή επαγγελματικού τουρισμού είναι ο τουρισμός των επισκέψεων που αφορά τα ταξίδια με στόχο την επίσκεψη μεγάλων τεχνικών εγκαταστάσεων, μεγάλων επιχειρήσεων, δημόσιων χώρων, κ.λπ.

20. Η Επιτροπή των Περιφερειών θεωρεί σκόπιμο να συνεχίσει η Κοινότητα τη συνεργασία με άλλα αρμόδια όργανα τις προσπάθειές της για το συντονισμό και την κοινοποίηση στατιστικών και πληροφοριών για τον τουρισμό σε εταίρους που πρόκειται να αναπτύξουν μελλοντικά τουριστικά προϊόντα και πλαίσια, συμπεριλαμβανόμενων των επιχειρήσεων και των περιφερειακών και τοπικών αρχών.

21. Η Επιτροπή των Περιφερειών κρίνει ότι πολλές από τις δραστηριότητες που προτείνει και εφαρμόζει η Κοινότητα όσον αφορά τις μικρομεσαίες επιχειρήσεις μπορούν να ωφελήσουν σε μεγάλο βαθμό τον τουριστικό τομέα. Αυτό ισχύει επίσης και για τις ενέργειες στον τομέα της εκπαίδευσης και των νέων τεχνολογιών και μεθόδων.

Συμπέρασμα

22. Η Επιτροπή των Περιφερειών:

- υποστηρίζει ότι πρέπει να χαραχθούν διαφανείς και συντονισμένες κατευθυντήριες γραμμές για τις τουριστικές δραστηριότητες που αναλαμβάνονται σε επίπεδο Ένωσης 7 - προτείνει να δημιουργηθεί μία βάση που να εξασφαλίζει ότι η Ένωση θα λαμβάνει υπόψη τα συγκεκριμένα συμφέροντα του τουρισμού κατά τη χάραξη και την εφαρμογή των άλλων πολιτικών της 7 - δεν κρίνει ωστόσο ότι αυτό σημαίνει αναγκαστικά τροποποίηση της ισχύουσας νομοθετικής βάσης ή αύξηση των αρμοδιοτήτων σε επίπεδο Ένωσης 7 - κρίνει ότι η Πράσινη Βίβλος της Επιτροπής αποτελεί ένα βήμα προόδου για να δοθεί στον τουρισμό η απαιτούμενη προσοχή στο πλαίσιο των διαδικασιών λήψης πολιτικών αποφάσεων της Ένωσης, και καλεί την Επιτροπή να υποβάλει συγκεκριμένες προτάσεις για τον καθορισμό στόχων και τη διάθεση πόρων από την Ένωση υπέρ του τουρισμού 7 - καλεί την Επιτροπή να βασίσει την έκθεση που θα υποβάλει στο Συμβούλιο στα πλαίσια της Διακυβερνητικής Διάσκεψης το 1996, στις αρχές της εταιρικής σχέσης, της συμπληρωματικότητας και της επικουρικότητας, ενώ επισημαίνει τις ευθύνες και τις δυνατότητες των τοπικών και περιφερειακών αρχών για την ανάπτυξη του τουρισμού 7 - κρίνει ότι η δυνατότητα Γ ΙΙΙ (ενίσχυση της κοινοτικής δράσης βάσει της σημερινής Συνθήκης) αποτελεί την καλύτερη βάση για τις περαιτέρω εργασίες της Επιτροπής, εφόσον μεταφέρει το σαφές πολιτικό μήνυμα ότι η σημερινή νομική βάση (το άρθρο 3 της Συνθήκης για την ΕΕ) αρκεί για να επιτύχει η Ένωση όλους τους προαναφερόμενους στόχους 7 - ζητεί να συμμετέχει στις περαιτέρω εργασίες με την ανάπτυξη στόχων και μέσων όσον αφορά το ρόλο της Ένωσης στον τομέα του τουρισμού.

Βρυξέλλες, 16 Νοεμβρίου 1995.

Ο Πρόεδρος της Επιτροπής των Περιφερειών Jacques BLANC